Univerzita Meijo

Univerzita Meijo (jap. 名城大学 – Meidžō daigaku) je súkromná univerzita v Japonsku. Hlavný kampus sa nachádza v mestskej časti Tempaku-ku v Nagoji v prefektúre Aiči a ďalšie dva kampusy sa nachádzajú takisto v Nagoji. Univerzita má celkom desať fakúlt. V roku 2021 mala dvoch pracovníkov, ktorý sú nositeľmi Nobelovej ceny. Celkovo na univerzite pôsobili štyria nositelia Nobelovej ceny (dvaja za chémiu a dvaja za fyziku). História Názov Meijó pochádza zo skráteneho názvu Nagojského hradu (名古屋城, Nagoya-jō) v kandži. Predchodca tejto školy bol založený Juičim Tanakou v máji 1926, univerzitou sa stala v roku 1949. Univerzita Meijo je najväčšou univerzitou v japonskej metropolitnej oblasti Čúkjó. Všeobecné informácie Univerzita Meijo má celkom 10 fakúlt z rôznych odborov, vrátane prírodných vied a technológií, práva, ekonómie, poľnohospodárstva, farmácie a spoločenských vied. Päť z týchto fakúlt sa nachádza v hlavnom kampuse, zvyšných päť sa potom nachádza v ostatných dvoch kampusoch. Celkovo má 25 ústavov. Univerzita má takmer 15 000 študentov (údaj z roku 2022), z čoho viac ako tretina študuje na Fakulte prírodných vied a technológií. Významní pracovníci Rjódži Nojori, dočasný profesor na Univerzite Meijo, držiteľ Nobelovej ceny za chémiu z roku 2001 za jeho prácu na chirálnych katalyzovaných hydrogenačných reakciách Sumio Iidžima, profesor na Univerzite Meijo od roku 1999, získal Kavli Prize v roku 2008 a dalšie ocenenia Isamu Akasaki, profesor na Univerzite Meijo od roku 1992, získal Nobelovu cenu za fyziku v roku 2014 za vývoj účinnych diód emitujúcich modré svetlo (zdieľaná s Amanom) Hiroši Amano, bývalý profesor na Univerzite Meijo od roku 2002, získal Nobelovu cenu za fyziku v roku 2014 za vývoj účinnych diód emitujúcich modré svetlo (zdieľaná s Akasakim) Akira Jošino, profesor na Univerzite Meijo od roku 2017, získal Nobelovu cenu za chémiu v roku 2019 za vývoj lítiovo-iónových batérií Tošio Fukuda, profesor na Univerzite Meijo, získal cenu IEEE Robotics and Automation Award v roku 2010 Fumitada Itakura, bývalý profesor na Univerzite Meijo, vedec Kacujoši Kato, právnik Významní absolventi Jošihiro Sato, boxer Tacutoši Goto, profesionálny wrestler Takuja Kirimoto, herec Referencie Iné projekty Commons ponúka multimediálne súbory na tému Univerzita Meijo Externé odkazy Oficiálny web Zdroj Tento článok je čiastočný alebo úplný preklad článku Meijo University na anglickej Wikipédii.